5. søndag efter påske | Hjallese Sogn\nPrædiken til 5. s.e. påske: Joh. 17,1-11.\nDet er i dag 5. søndag efter påske.\nMange mennesker har gennem tiden stiftet bekendtskab med disse løfterige ord fra Paulus’ 1. Korintherbrev, som går under tilnavnet ”kærlighedens højsang”. Instinktivt er de fleste med på, hvad ordene betyder, særligt når ordene lyder i forlængelse af hinanden. Piller man de tre ord fra hinanden, så de står alene som begreber, så bliver det lidt sværere, især med troen. For hvad er tro, hvis man selv skal til at definere den? Det er vanskeligt at svare på. Men tro, håb og kærlighed, det ved man, hvad er for en størrelse. Nogle er endda så heldige at have fået et lille vedhæng i guld eller sølv til deres dåb, hvor symbolerne for tro, håb og kærlighed gøres håndgribelige, nemlig som kors, anker og hjerte. Andre har fået ordene med sig ud i livet til deres konfirmation eller til deres vielse.\nDe tekster, der hører denne 5. søndag efter påske til, illustrerer, for mig at se, tro, håb og kærlighed. For det første troen: Teksten fra profeten Esajas, som taler om Gud, som den første og sidste, klippen, man bygger sit liv på, dén Gud, der vander det tørre land, udgyder sin ånd over éns afkom og sender velsignelse til éns efterkommere – Det er dén Gud, man tør vove at fæste lid til, at tro på. For det andet håbet: Teksten fra Paulus’ Romerbrev, der taler om håbet, som vi netop ikke kan se, men venter på med udholdenhed, en øvelse, der er særligt vedkommende i denne restriktive tid, vi lever i – i øjeblikket. Og endelig for det tredje: Kærligheden, som den kommer til udtryk gennem Jesus - denne søndag i form af Jesu ypperstepræstelige bøn i Johannes-evangeliet. Jesus, der på den ene side går i forbøn for mennesker og på den anden side trøster mennesker.\nTro, håb og kærlighed, disse tre. Alle tre dele indgår i en vekselvirkning i det forhold, vi har til Gud, det forhold, Gud har til os, og det forhold, vi har indbyrdes mennesker imellem. Gennem Jesus lærer vi dette helt særlige at kende: tro, håb og kærlighed. Vi er nødt til at få åbenbaret, hvad det handler om derigennem; for ellers så kommer vi meget hurtigt til at gøre disse tre fantastiske ting til noget alt for menneskeligt, alt for forsimplet. F.eks. hvis vi tænker for menneskeligt om kærligheden, så den bliver en vare i et handelsforhold. Hvis vi f.eks. tænker på følgende måde: Nu elsker jeg dig, og så skal du også elske mig mindst lige så meget. Noget for noget. Ellers får jeg ikke noget ud af det, jeg har investeret i dig. Det går ikke med kærligheden – eller med troen og håbet for den sags skyld. Alt andet kan købes og sælges til priser, vi enes om, når vi fastsætter værdien på de enkelte ting og varer. Men det kan man ikke med kærligheden; for så går den i sig selv. Jesus viser os, at tro, håb og kærlighed langt overgår vores vanlige tænkemåde.\nHvordan viser Jesus os det? I dag har jeg placeret mig ved kirkens sydlige væg, lige ved siden af et lille billede, som kun kan ses fra visse vinkler af kirken, f.eks. fra alterområdet, fra døbefonten og fra alterskranken, når man går til nadver. Dette er meget sigende; for jeg tror, at nøglen til, hvad Jesus vil vise os mht. tro, håb og kærlighed befinder sig i motivet på dette lille billede, der forestiller den opstandne Jesus Kristus, der kommer ud af graven. Titlen er ”Opstandelsen” (malet af kunstneren Erik Friberg), og vi ser den opstandne på vej ud af graven, omgivet af lys, og i det fjerne tre tomme kors. Dét, som er gået forud, Jesu død og tvekamp med døden, bærer nu frugt i form af livets sejr over døden, og der er dermed banet vej fra død til liv. Vi kan se, hvor meget denne dødskamp, denne kamp mod kaos og ondskab har fyldt; for gravhulen fylder det meste af billedet, og alligevel er det den lysende Kristus, der træder frem og fanger éns blik, og så sollyset, der er brudt frem bag ved de tre kors oppe i hjørnet af billedet.\nHvorfor er dette motiv, den opstandne Kristus, omdrejningspunktet i det kristne budskab, fortsat så vigtigt her knap 2000 år senere? Så vigtigt, at vi skal høre om det i tide og utide, ved enhver gudstjeneste, ved dåb og nadver, ved konfirmation, ja, ved alle tænkelige lejligheder? Det er det, fordi vores situation ikke er så meget anderledes end for 2000 år siden, ja, til alle tider. Hvordan det? Jo, der er ting her i livet, som vi ikke har indflydelse på, ting, der er ude af vore hænder, og som vi står magtesløse overfor.\nDet er vi netop blevet mindet om her under corona-krisen. Det selvberoende, handlekraftige menneske er sat til vægs, og sygdom, død og usikkerhed hersker. Her lyder budskabet om tro, håb og kærlighed atter og oplyser det mørke, vi befinder os i, så budskabet træder frem, som den lysende Kristus på billedet. Vi har brug for at høre, at der er én, vi kan stole på, at der er håb for fremtiden, at kærligheden overvinder ondskaben, at livet besejrer døden, og at alt bliver godt igen.\nDét, der nu skal til at ske, i den kirkelige sammenhæng, er, at Sønnen, Jesus, skal herliggøres og dermed herliggører han Faderen, Gud, og sammenhængen mellem dem, og alt, hvad der foregår i påsken og pinsen og kirkeåret igennem, det skal nu blive tydeligt for enhver – i hvert fald for dén, der tør vove at tro på det. Her hen imod slutningen på påsketiden, tiden mellem påske og pinse, får vi at vide, hvad det evige liv vil sige. Definitionen på det evige liv er følgende: at vi kender den eneste sande Gud og ham, Gud har udsendt, Jesus Kristus. Punktum. Ikke noget med, at det er et uendeligt langt liv, eller at det er noget, der foregår på et givent sted eller et bestemt tidsrum, som man ellers kunne gisne om. Det evige liv er før, nu og herefter; det omslutter os, som et beskyttende lag, der kan ruste os til at gå ud i verden. For som Jesus siger, så er Jesus selv ikke længere i verden, hvorimod vi mennesker fortsat skal leve her i verden på godt og ondt. Det evige liv er, ifølge denne tekst hos Johannes, et kendskab til Gud, til Faderen og Sønnen, et kendskab til, at de er med os alle dage indtil verdens ende.\nNår det hele ramler, og alt ser sortest ud, og overblikket er forsvundet, så har vi alle de ord, som Jesus har efterladt os, og som kan minde os om, at Jesus tænker på os, beder for os, og træder frem med tro, håb og kærlighed. Til det håb er vi frelst! AMEN\nSalmer: 321, v.1+2+4+7 - - 414.


Fjern Browser+ ProApp – Afinstaller Browser+ ProApp | Windows Ondsindet Trussel Fjern Guide\nFjern Browser+ ProApp – Afinstaller Browser+ ProApp\nNovember 29, 2014 rimuoverespyware\nBrowser + ProApp er virkelig en dødelig ad ware som fiskeri lokker ukendte internetbrugere til at overveje det, da browser startside, se mange produkter og forskellige andre ressourcer i øjeblikket der. It problemer som program nedbrud, azurblå skærm fejl og rode Systemdokumentationen også stammer fra denne frygtelige browser ad ware. Ifølge analysen, spam e-mail, gratis download software program eller masse mediefiler plus […] Læs mere i .. Få slippe af Browser + ProApp (Removal Guide), hvordan man kan slippe af Browser + ProApp\nKonsekvenser Af Browser+ ProApp På Inficerede PC\nNår Browser+ ProApp angriber pc’en, det i sidste ende resulterer i flere skadelige konsekvenser både for browseren, Windows-system som helhed. Da det viser sig at være en reel trussel mod brugerens privatliv, her er nogle af dens konsekvenser diskuteret nedenfor:\nBrowser+ ProApp yderligere gør din pc sårbare over for andre relaterede trusler samt.\nHvis du ikke ønsker at lide af nogen af de ovenfor anførte konsekvenser, er det bedre at fjerne Browser+ ProApp ASAP.\nHvordan du afinstallerer Browser+ ProApp på Windows 7\nDet tilrådes at afinstallere Browser+ ProApp på en gang, hvis du ikke ønsker at bringe dit system i fare. Følg instruktionerne, som er angivet nedenfor for at komme af med denne modbydelige infektion.\nTrin 2: Vælg Browser+ ProApp, og klik derefter på Afinstaller Option. Der er også mulighed for at ændre reparation programmet. Du skal dog være logget på som administrator.\nHvordan du afinstallerer Browser+ ProApp fra Windows 8\nVælg og se efter Browser+ ProApp og tilhørende program, som ikke er blevet installeret af dig.\nBemærk: Brugere rådes til at være forsigtige, mens un-installerer Browser+ ProApp, da det kan forblive skjult. Kig efter det nyligt installerede program i Kontrolpanel.\nFjern Browser+ ProApp Extensions Fra Webbrowsere\nBrowser+ ProApp fjernelse fra Internet Explorer\nTrin 3. Her Klik på Alle tilføjelsesprogrammer og vælg Browser+ ProApp for dens fjernelse.\nAfinstaller Browser+ ProApp fra Google Chrome\nFjern Browser+ ProApp Fra Mozilla Firefox\nTrin 3. Her Vælg Browser+ ProApp udvidelse for komplet fjernelse.\nAdwCleaner er en nem at bruge sikkerhed værktøj. Det er blevet designet til at fjerne uønsket adware, PUP, Værktøjslinjer, browserudvidelser installeret på pc’en. Det scanner computeren for at opdage Browser+ ProApp infektion på pc og browser og derefter nemt fjerner det. Det foreslås at scanne og rense din pc ved hjælp AdwCleaner at fjerne ondsindet infektion, hvis nogen for en bedre oplevelse mens du surfer nettet. Dette værktøj er i stand til at rense ud eventuelle trusler, herunder poster i registreringsdatabasen, som er blevet skabt for at gøre dit system fri for fremtiden. Det har været logisk designet til at søge efter uønskede programmer, der kommer bundtet sammen med freeware. Mange værktøjslinjer og adware kan blive installeret på browseren uden brugerens bevidsthed. Dette er grunden til AdwCleaner er forpligtet til at slippe af med sådan potentielt uønsket program.\nKlik på scan knappen og vente på at indlede scanningen. Så snart scanningen vil blive afsluttet, Browser+ ProApp og andre relaterede trusler vil blive opdaget. Du kan fjerne markeringen af de elementer, hvis du er sikker på at det ikke er skadeligt, og vil ikke have det til at blive slettet fra pc’en. I modsætning til, at hvis der er ingen elementer at være mærket, skal du blot klikke på ren-knappen for at fortsætte fjernelsen processen yderligere.\nFjern Browser+ ProApp ved hjælp af Automatisk Fjernelse Værktøj\nAutomatisk Browser+ ProApp fjernelse værktøj er i stand til at opdage og fjerne relaterede infektioner fra den inficerede pc. Det er let at bruge og så let kan bruges af nybegyndere såvel som eksperter. Fås med avancerede scanning teknikker og real-time scanner, omfattende scanner din pc og forhindre det i sådanne malware infektioner.\nGratis Hent Automatisk Browser+ ProApp Fjernelse Værktøj\nTilbyder brugeren at fuldføre beskyttelse fra Browser+ ProApp via detektering samt fjerne dem helt\nBrugervejledning – Sådan bruger Browser+ ProApp værktøj til fjernelse\nAfinstaller Browser+ ProApp Fjern Browser+ ProApp Slet Browser+ ProApp\nFjern ClipCnv – Afinstaller ClipCnvPrevious post:\nFjern Ads by NewSavaer – Afinstaller Ads by NewSavaer Next Post:


Gladsaxebladet » VUVA vil fange de unge » Print\nPosted By Niels Rasmussen On 28. november 2017 @ 7:13 In Kommunalt,Nyheder | No Comments\nSom tidligere omtalt i Gladsaxe Bladet kom kommunalpolitikerne på glatis, da de i en af de sidste paneldebatter blev spurgt om, hvad der skete med VUVA – Virksomhedsnetværket for Unges Vej ind i Arbejdslivet.\nEfter syv politiske meldinger blæste svaret fortsat i vinden. Der er ingen tvivl om, at VUVA har ligget underdrejet, fordi den oprindelige tovholder fik nyt job samtidig med, at formanden for bestyrelsen stoppede, men nedlagt er det ikke.\n– To medarbejdere fra jobcentrets ungeenhed er tilknyttet fritidsjobsindsatsen, som samarbejder med VUVA, siger Katrine Birk, beskæftigelseschef i Gladsaxe Kommune.\nI 2016 blev der afsat midler og sat et mål om, at ungeenheden skulle skabe 75 fritidsjob til sårbare unge i Gladsaxe i år. Godt to måneder før udgangen af december er man med 70 fritidsjobs så nær ved målet, at man er ret sikker på at nå det, inden 2018 går i gang. Fra fritidsjobbet er det så meningen, at den unge kan fortsætte videre med enten en uddannelse eller varig beskæftigelse.\nEn strategi med en række tiltag skal bringe VUVA tilbage på banen: – Vi har et særligt fokus på, hvor vi finder de unge. I samarbejde med virksomhederne sker det på f.eks. skoler og i boligområderne, siger Katrine Birk.\nUngeenheden vil også tage andre metoder end blot den fysiske tilgang for at indfange de unge. Her tænkes særligt Instagram, Snapchat og på facebook (”Fritidsjob i Gladsaxe”). Fra starten af næste år vil de unge blive henvist til jobopslag på facebooksiden.\nMed hensyn til VUVA og selve virksomhedsnetværket vil der blive afholdt to stormøder. Et månedligt nyhedsbrev vil tilgå virksomhederne. Katrine Birk håber, at succesen på fritidsområdet kan motivere virksomhederne til at indgå i VUVA, så netværket kan komme til at køre på skinner igen. På den lange bane skulle netværket gerne udvides, så man hele tiden er i stand til at tilbyde de sårbare unge en mulighed for at finde deres vej ind i arbejdslivet.\nURL to article: https://www.gladsaxebladet.dk/2017/11/vuva-vil-fange-de-unge/


Wauv: Magisk god lyd – Ekstra Bladet\n30. mar. 2020 kl. 21:54\nOpdateret: 31. mar. 2020 kl. 09:51\nANMELDELSE: Ny højttaler fra Bang & Olufsen er vanen tro meget dyr, men også rigtig god\nBang & Olufsen kunne næppe have valgt et værre tidspunkt at frigive deres nye højttaler kaldet Beosound Balance på. Midt i corona krisen vil de overbevise os om, at en meget dyr multirums højttaler er værd at købe\nUanset hvad er Beosound Balance sandsynligvis den pæneste multirums højttaler, vi har set. Specielt når det gælder den guld- og trefarvede variant, vi har til test.\nDesign er selvfølgelig subjektivt, men undertegnede synes, den er ekstremt lækker. Det er ikke svært at forestille sig, at denne højttaler passer perfekt ind i mange minimalistiske skandinaviske hjem. Kommentarer fra andre, der har set den, peger i samme retning.\nDanmark er kendt for sit møbeldesign, og Beosound Balance er et møbel eller udsmykning derhjemme. Det gør det under alle omstændigheder lettere at sluge det stive prismærke.\nTo baselementer mod hinanden\n‘Platformen’ i træ indeholder et opadrettet baselement, mens den øverste del indeholder i alt seks elementer: Et nedadvendt baselement, to fuldtone elementer foran, to bagpå og et separat diskant element foran. At de to baselementer peger mod hinanden hjælper ifølge Bang & Olufsen med at annullere vibrationer, der ellers ville opstå.\nØverst finder vi et berøringspanel med de mest almindelige kommandoer. Når du nærmer dig højttaleren, får nærhedsfølere touch bjælkerne til at lyse op, hvilket i sig selv er en dejlig finesse. Herfra kan du justere lydstyrken ved at trække din finger med uret eller mod uret, ændre sange eller aktivere stemmeassistenten.\nDerudover har B&O plads til fire yndlingsknapper, der kan bruges til at aktivere indhold eller kommandoer, men de har her valgt en lidt anden tilgang end andre producenter.\nI praksis bruges de fire knapper kun til at 'gentage' stemmekommandoer til Google Assistant med de muligheder og de begrænsninger, det giver.\nFor eksempel kan du konfigurere en knap til at afspille de seneste nyheder eller i teorien til at aktivere en afspilningsliste på Spotify. Nu skal det siges, at Beosound Balance ikke i øjeblikket understøtter Spotify Connect, og det kan være grunden til, at Google Assistant i testperioden i det hele taget ikke har været i stand til at starte Spotify-musik.\nB&O har dog lovet, at Spotify Connect-support vil være på plads senere på året. Vi kan også lide, at det er muligt at konfigurere disse forudindstillinger direkte i appen og også uafhængigt af Google Assistant.\nAssistenten opfører sig på en anden måde, end vi er vant til, og mikrofonerne er i stand til at høre os gennem relativt høj musik eller anden støj. Hvis du vil deaktivere mikrofonerne, har du også to valg - du kan slå dem fra ved hjælp af en knap på berøringspanelet. Eller på den fysiske knap under højttaleren, der slukker for mikrofonen.\nVi kunne ønske os, at der var et lille LED-display foran, der viste, at vores ‘Hey Google’-kommando var blevet registreret. Denne diode er placeret øverst, og det gør det meget vanskeligt at se, hvis du for eksempel forsøger at tale med Beosound Balance fra sofaen.\nNår du indstiller højttaleren, gennemgår du de sædvanlige trin til at oprette forbindelse til wi-fi og installere firmwareopdateringer, men du bliver også spurgt, om du vil udføre en rumkalibrering.\nBeosound Balance kan tilpasse lyden til det rum, den står i, og opdager også, om den er placeret ved siden af en væg eller ej (B&O anbefaler det sidste, red.).\nDen udførte kalibrering er ret grundig - undertegnede har for eksempel en stue, der ofte kan få sådanne højttalere til at lyde lidt for bassede. Og B&O-appen reducerer basgengivelse i mit hjem betydeligt.\nDu kan vælge at lytte til lyden både med og uden kalibrering, så du bestemmer, hvad der lyder bedst, og appen har ikke mindre end to equalizer formater, der kan bruges til at justere lyden yderligere.\nSindssygt god lyd\nLyden er langt den mest imponerende ting ved Beosound Balance. Vi har aldrig hørt en så raffineret lyd fra en højttaler, der kan spille i flere rum.\nBeosound Balance lyder stor og vanvittigt godt, men vinder mest i mere støjsvage genrer. Den har først og fremmest en klarhed i diskant gengivelse, som er få højttalere i denne størrelse forundt. Den er specielt god til at gengive tavshed, hvor der skal være stilhed.\nBeosound Balance-lyden er luftig, detaljeret og velafbalanceret - især i den optimale tilstand, der fokuserer lyden lige frem og holder lydgengivelsen på sit mest neutrale - men Beosound Balance formår bestemt også at levere bas og sjov, hvis det ønskes.\nDen går imponerende dybt i betragtning af dets størrelse, og vibrationer eller resonans i enheden ser ikke ud til at være et problem, næsten uanset hvor højt vi spiller.\nLige nu har vi kun Ultimate Ears nye Hyperboom at sammenligne direkte med. Det er en højttaler, der er omtrent samme størrelse, men delvis fyldes op af store batterier (og koster en femtedel af Beosound, red.). Og der er ingen tvivl om, at den danske højttaler går dybere i bassen end den.\nEn fælde, som mindre højttalere ofte falder i, er, at de ikke er i stand til at gå dybt nok i basgengivelsen, og at det, der virkelig skal være dyb bas, gengives som en slags lavere mellemtone i stedet. Det sløres i lydbilledet og gør det ikke så luftigt og dynamisk, som det burde være. Det problem har Beosound Balance bestemt ikke.\nDet problem havde Denon's Home 350, som vi for nylig testede, sådan set heller ikke. Men den var ikke så sofistikeret længere oppe i lyd registeret, som B&O er, og den manglende rumkalibrering betyder, at du på Denon selv skal lave arbejdet i udfordrende rum.\nSom fokuseret lytter foretrækker vi indstillingen ‘Optimal’, men hvis du ikke lytter alene eller bare ønsker lidt mere gang i den, kan du også vælge at skifte til ‘Party’-tilstanden, som spreder lyden 360 grader og tilføjer lidt ekstra bas og diskant. Det lyder også godt, men mister muligvis noget af Optimal-indstillingens nerve og ‘gåsehuds potentiale.’\nAlt i alt leverer Beosound Balance lydmæssigt omtrent det bedste, som en multirums højttaler i denne størrelse kan!\nI øvrigt bruges Google Cast til at overføre lyden, men Beosound Balance understøtter også Apples Airplay 2 og kan bruges i en multirum opsætning med højttalere af et andet mærke.\nSom nævnt forventes Spotify Connect at komme senere i år, og du kan også afspille lyd via Bluetooth og kablede kilder via minijack (kombineret med en optisk indgang, red.).\nStereotilstand understøttes, hvis du virkelig åbner for pengepungen og investerer i to Beosound Balance, men du kan ligeledes bruge Airplay 2 til at afspille lyd i flere rum eller på forskellige typer af højttalere på samme tid.\nAt sige, at du får det, du betaler for med Bang & Olufsen Beosound Balance, er nok til at strække den. Men det er stadig svært at komme udenom, at denne højttaler har egenskaber, som vi ikke er vant til i typiske multirums højttalere.\nDen spiller utroligt stort og smukt, har en enorm klarhed og detaljer i diskanten og faktisk også rimeligt godt med bas ressourcer at trække på. Beosound Balance er den højttaler, vi har hørt, der lyder bedst.\nDu kan selvfølgelig indvende, at du til denne (lidt absurde) pris også får fulde stereo løsninger med forstærker og multirums support, muligvis fulde multirums -systemer med lyd i hvert værelse. Men vi er i tvivl om, der er mange løsninger, der giver dig så god lyd i en kompakt og ikke mindst godt designet pakke.\nDet er derfor ganske enkelt være smertefuldt at sende denne enhed tilbage, når testen er afsluttet.


Gigantregning ved drop af Dankort | Berlingske Business\nDet vil koste detailhandlen og forbrugerne mellem to og 3,5 mia. kroner om året, hvis f.eks. Mastercard overtager Dankortets rolle, hvilket flere i detailhandlen frygter ved et salg af Nets.\nDet kan blive overordentligt dyrt for danskerne, hvis salget af Nets får bankernes opbakning til Dankortet til at smuldre. Store dele af detailhandlen er bekymrede for, om vi fremover kommer til at se Mastercard og bankernes egne betalingskort erstatte det populære Dankort.\nFor selv om man som forbruger har den opfattelse, at Dankortet er gratis, så koster hver transaktion i gennemsnit knap 80 øre. Det er billigt i forhold til andre kort, og det er penge, som p.t. betales af detailhandlen, uden at forbrugerne kan se det. Til sammenligning koster et Mastercard 1,0-2,5 pct. pr. transaktion, som nogle butikker vælter direkte over på kunderne.\nI alt vil det udløse en milliardregning til detailhandlen og i sidste ende til forbrugerne, hvis Dankortet helt eller delvist erstattes af Mastercard, viser beregninger fra konsulentfirmaet PlusCON. Her har seniorpartner Henning N. Jensen været en nøgleperson i flere af de centrale forhandlinger.\n»Det vil udløse årlige meromkostninger på mellem to og 3,5 mia. kroner til forretningerne og i sidste ende til kunderne ved at lukke Dankortet og overgå til Mastercard og Mastercard Debet,« siger Henning N. Jensen, som oplyser, at de indtægter vil blive delt mellem de banker, der henholdsvis udsteder og indløser kortene, og Mastercard selv.\nMed andre ord kan det betyde en ny guldrandet forretning for bankerne.\nMilliardregningen til forbrugerne bekræftes af direktør i Dansk Detail, Jens Birkeholm, som også har været med til forhandlingerne om Dankortet siden 1999. Han er på den lange bane bekymret for Dankortets fremtid efter et salg af Nets.\n»Et skifte fra Dankortet over mod internationale kreditkort vil koste detailhandlen milliarder, som i sidste ende vil skulle betales af forbrugerne. Derfor vil vi gerne køre videre med Dankortet,« siger han.\nI Dansk Erhverv er man også bekymrede over salget af Nets, men særligt for, om det bliver endnu værre med priserne på det mindre regulerede område for betaling med Dankortet på internettet og med monopolet Betalingsservice, som ligeledes ejes af Nets, forklarer markedsdirektør Henrik Hyltoft i Dansk Erhverv:\n»Når du får en ny ejer af Nets, er det helt afgørende, at bankerne støtter Dankortet, og bankernes svar kan godt blive klarere. De jagter jo markant mere indtjening.«\nDanske Bank har udtrykt sin opbakning til Dankortet, mens Berlingske Business har beskrevet, at Nordea har været mere tøvende. Nu kommer Nordea-direktør Anders Jensen imidlertid med et mere klart svar.\n»Vi bakker fuldt og helt op om alle produkter i Nets-infrastrukturen, om Dankortet, NemID og så videre, som man har udtrykt fra starten fra Nets-formandens side,« siger Nordea-topchef Anders Jensen, som dog allerede nu tilbyder sine nordiske kunder Mastercard som andre banker.


Asien›Indien›Andhra Pradesh›Kurnool›Forslag til aktiviteter i Kurnool› Sakshi Ganapati Temple\n15 anmeldelser Nr. 7 af 19 aktiviteter i Kurnool Hellige og religiøse steder, Seværdigheder og vartegn Oversigt Anmeldelser (15)\nSlet Sakshi Ganapati Temple fra Gemte sider Du har tilføjet Sakshi Ganapati Temple til Gemte sider Kan der købes mad ved denne seværdighed?\nVis også KortSatellit Kortopdateringer er sat på pause. Zoom ind for at se opdaterede oplysninger. Nulstil zoom Opdaterer kortet... Tilbage til kortet Få rutevejledning Adresse: Nallamala Hills, Srisailam, Kurnool, Indien Forbedr denne registrering Alle billeder fra besøgende (6)\nTak for din vurdering. Anmeldt 28 marts 2015 TusharSin, Hyderabad, Indien\n15 anmeldelser fra TripAdvisors fællesskab Hvilke hoteller i Kurnool er der tilbud på?\n(15) Begynd din anmeldelse af Sakshi Ganapati Temple Klik her for at vurdere\nOpdaterer listen... Rejsende, der kiggede på Sakshi Ganapati Temple, kiggede også på\nHar du været i Sakshi Ganapati Temple? Fortæl om dine oplevelser! Skriv en anmeldelse\nHar du nogen spørgsmål? Få svar fra ansatte på Sakshi Ganapati Temple og tidligere besøgende.


Podcast er blevet et kæmpe hit i Danmark og der er derfor mange der søger viden om podcast. Jeg bliver ofte spurgt om podcast er gratis, og derfor har jeg skrevet et indlæg om dette.\nDu kan lytte til gratis podcast ved at downloade en gratis podcast app. Men du kan nemt finde en gratis podcast app til både til en android smartphone eller en Iphone. Hvis du lytter til podcast via Spotify eller Podimo skal du betale for at bruge appen.\nHvis du ikke ved hvor du skal finde de mange gratis podcasts så har jeg herunder lavet en liste med de 5 gratis podcast apps som jeg kan anbefale.\n1. The Podcast app (Android og IOS)\nDenne app er min bedste anbefaling til en person der vil starte med at lytte til podcast. Appen er super brugervenlig og nem at finde rundt i. Der er 3 enkelte funktioner, lyt, opdag og søg. Du har med denne app muligheden for at finde stort set alle podcast helt gratis.\nDet dårlige ved denne app er at den ikke er så god til at give inspiration til nye podcasts. Du skal derfor selv opsøge nye podcasts. Her han jeg anbefale dig at se mine podcast anbefalinger.\n2. Google Podcast (Android)\nLige som man kunne forvente, så er har Google lavet en enkel overskuelig app som alle kan bruge. Denne app har et flot enkelt hvid design, som vi alle kender fra Google. Det bedste ved denne app er “selvfølgelig” dens søgefunktion, som bare gør det enkelt og nemt at finde podcast i de genre du søger.\nDet som de gør knap så godt, er at give dig et overblik over de podcast som du abonnere på, især hvis du lytter til mange forskellige lige som mig. Men for begynderen er dette ikke et stort problem.\n3. Castbox (Android og IOS)\nDette er en flot og overskuelig app i et enkelt stilrent design. Denne app gør det super nemt at finde andre danske podcast. Det vil derfor være meget nemt for en begynder, at finde de første podcast at lytte til. Denne app giver også muligheden for at lytte til lydbøger og radio.\nSelvom app’en er flot designet, er der stadig nogle udfordringer i forhold til brugervenligheden. Det er ikke nemt at finde rundt i de podcast som de vil gemme og det er heller ikke alle funktioner der er gratis.\n4. Pocket Cast (Android og IOS)\nDenne app er super flot designet og giver en masse forskellige muligheder. Det bedste ved denne app, er at den en god “discover” funktion, som gør at du nemt kan finde nye spændende podcast. Du får adgang til stort set alle podcast på markedet helt gratis.\nFor en nybegynder er der dog en masse funktioner, som du ikke vil føle er nødvendige for dig. Når den foreslår andre podcasts, er de ofte mere målrettet mod engelsksprogede podcasts.\n5. Apple podcast (IOS)\nHvis du er en rigtig apple fan, så er der ikke rigtig nogen vej udenom deres egen podcast app. Den er allerede installeret som standard på din telefon, så det er bare at gå i gang. Denne app er den klart mest anvendte i den vestlige verden, og du er derfor sikker på at alle podcast vil være tilgængelig på denne app.\nSelvom apple er kendt for deres brugervenlighed, så er de dog ikke sluppet helt så godt afsted med denne app. Den er ikke særlig brugervenlig, men det er nemt at finde nye podcast. Jeg vil enlig helst ikke anbefale denne app, men jeg synes at du skal kende muligheden.\nHvis du vil se flere, kan du se min komplette liste over de bedste podcast apps.\nHvilke podcast skal man betale for?\nSom jeg tidligere har nævnt, er der nogle få apps der tager penge for at man kan lytte til deres podcasts.\nDen mest kendte er Sportify, som lige nu investerer mange penge i podcast, så de også kan levere et godt podcast produkt til deres kunder. Det kræver bare at du betaler det normale abonnement og så har du fri adgang til alle deres podcast.\nEn anden ny spiller er på markedet er Podimo, som er en nyt dansk podcast selskab. De vil gerne tilbyde en flot og brugervenlig podcast app samtidig med at de introducere nye spændende podcasts på markedet.\nNogle youtubere er begyndt at optage deres podcast på video, så de både kan udgive den via podcast formatet, men også som en youtube podcast. En af de største podcastere som gør dette er Joe Rogan, som har næsten 6 millioner følgere på hans Youtube kanal.\nDette vil blive mere og mere normalt i fremtiden, da youtube er en fremragende søgemaskine og tilbyder gode reklamepenge til dem der laver gode videoer.\nAnbefalede gratis podcast\nHvis du ikke selv synes at det er nemt at finde gode podcast, har jeg lavet en masse forskellige liste med podcast afsnit som alle er gratis at lytte til.\nMine podcast anbefalinger.


Hvad ville Spotify gøre? - Subscrybe\n//onsdag d. 5.08.20\nHvad ville Spotify gøre?\nFor ikke så længe siden afholdte jeg en workshop sammen med en kunde, hvor formålet var at udvikle en strategi for den optimale fastholdelse af virksomhedens abonnenter. Hvordan kan vi sikre os, at de nye abonnenter, som vi får ind i dag, bliver ved med at være abonnenter så længe som muligt, spurgte vi os selv. For vi ved det jo godt: En abonnementsforretnings succes måles ikke på, hvor mange, der signer up, men på, hvor lang tid abonnenterne bliver. Livstid og livstidsværdi er de afgørende parametre for succes.\nDerfor havde jeg inden workshoppen bedt alle deltagere om at forberede sig på et helt simpelt spørgsmål: ’Fortæl om et abonnement, du har i dag, som du er glad for, og som du med 98% sandsynlighed stadig har om et år’. Det viste sig at være et interessant spørgsmål, for selvom der er mange abonnementer, vi er glade for i dag, så er 98% meget højt! Endnu mere interessant var det, at stort set alle deltagere tænkte på den samme abonnementsvirksomhed. Rigtigt gættet, det er naturligvis Spotify.\nJeg var selv én af dem, der svarede Spotify. Jeg må erkende, at tjenesten er blevet så integreret en del af min og min families hverdag, at det er HELT utænkeligt, at jeg skulle ønske at opsige mit abonnement på Spotify. Faktisk har jeg gratis adgang til en anden musiktjeneste end Spotify via mit telefonabonnement, og alligevel vælger jeg at betale 149 kroner om måneden for, at familien og jeg har adgang til Spotify.\nSå hvad er det egentlig, der gør Spotify så unik, når det kommer til evnen til at bygge loyalitet og skabe fastholdelse blandt sine abonnenter? Og hvad kan andre abonnementsvirksomheder lære af Spotify?\nI Subscrybe arbejder vi med et begreb, som vi kalder ’primære loyalitetsdrivere’. Disse handler om tjenestens evne til at skabe loyalitet igennem indhold, funktioner og services i modsætning til ’sekundære loyalitetsdrivere’, som eksempelvis loyalitetsrabatter, point o. lign.\nDet er netop evnen til at udvikle primære loyalitetsdrivere, som har gjort Spotify unik. Hos dem får man ikke rabat, hvis man har været kunde længe, ligesom man heller ikke optjener point undervejs. Til gengæld, så har Spotify skabt en lang række forskellige funktioner, der engagerer mig som bruger og gør det meget svært i praksis at forlade tjenesten igen.\nLad os se lidt nærmere på fire af de primære loyalitetsdrivere, som Spotify benytter sig af:\nNetwork. Som abonnent på Spotify er jeg ikke bare mig selv. Jeg bliver samtidig en del af et bredere netværk af personer. Jeg har mulighed for at følge mine venner og se deres playlister. Vi kan også lave fælles playlister og jeg kan følge interessante musikere og deres forslag. Det gør det naturligvis sværere at forlade tjenesten, for så er det også et farvel til netværket.\nHistory. Spotify følger med i, hvad jeg lytter til, og de bruger denne viden aktivt til at foreslå mig ny musik, jeg skal lytte til. Og en gang om året får jeg en oversigt over mit ’musik-år’. Jo mere historik, jo bedre føler jeg, at Spotify kender mig og kan personalisere min oplevelse. Alt det vil gå tabt, hvis jeg skifter til en anden tjeneste.\nMulti-user. Som tidligere nævnt, så er det ikke bare mig, der er abonnent på Spotify. Det er hele familien, og med hver sin selvstændige profil. Dét gør det naturligvis meget sværere at forlade Spotify, når det ikke bare er en mands beslutning, men hele familiens.\nSwitching costs. Ud over den omfattende historik, har jeg også opbygget et helt bibliotek af playlister på Spotify samtidig med at jeg har downloaded en lang række af mine yndlingsalbum. Så omkostningen ved at skulle flytte det hele – ikke i penge, men i tid – er enorm. Det alene vil fastholde mig, selv hvis jeg får øje på en tjeneste, som er både bedre og billigere.\nSå måske er det slet ikke så underligt, at så mange peger på Spotify som det abonnement, de nødigst vil undvære! Spørgsmålet er så, hvad andre virksomheder kan bruge det til?\nI virkeligheden tænker jeg, at stort set alle andre abonnementsvirksomheder med fordel kunne stille sig selv spørgsmålet: ”Hvis Spotify havde ansvaret for min abonnementsforretning, hvad ville de så gøre?”. Eller med andre ord: Hvordan kan jeg designe min abonnementsløsning på en måde, så det i praksis bliver meget svært at forlade den igen. Ikke med negative bindinger og ikke med rabatter og point. Men ved at designe selve tjenesten sådan, at den bliver mere og mere værdifuld for mig, jo mere jeg bruger den, jo mere andre bruger den og jo flere i husstanden, som bruger den.\nVi har fået mange spændende perspektiver frem sammen med vores kunder ved at gennemføre denne øvelse. Det skete også på workshoppen, som vi netop har gennemført, og hvor vi lykkedes med at udvikle nogle meget spændende loyalitetsdrivere for en helt ny abonnementstjeneste, som går i luften til efteråret.\nSå prøv selv engang at kigge på din egen abonnementsforretning og stil så spørgsmålet: ”Hvad ville Spotify gøre?”.